CELEX: C2007/140/57
Language: fi
Date: 2007-06-23 00:00:00
Title: Asia T-127/07 P: Valitus, jonka Bligny on tehnyt 20.4.2007 virkamiestuomioistuimen asiassa F-142/06, Bligny v. komissio, 15.2.2007 antamasta määräyksestä

23.6.2007   
            
            
               FI
            
            
               Euroopan unionin virallinen lehti
            
            
               C 140/34
            
         Valitus, jonka Bligny on tehnyt 20.4.2007 virkamiestuomioistuimen asiassa F-142/06, Bligny v. komissio, 15.2.2007 antamasta määräyksestä
   (Asia T-127/07 P)
   (2007/C 140/57)
   Oikeudenkäyntikieli: ranska
   Asianosaiset
   
      Valittaja: Francesco Bligny (Tassin-La-Demi-Lune, Ranska) (edustaja: asianajaja P. Lebel-Nourissat)
   
      Muu osapuoli: Euroopan yhteisöjen komissio
   Vaatimukset
   
               —
            
            
               Sen toteaminen, että virkamiestuomioistuin on tehnyt hakemuslomakkeen arviointivirheen, joka koskee hakijan velvollisuutta liittää hakemukseen todiste kansalaisuudestaan
            
         
               —
            
            
               sen toteaminen, että virkamiestuomioistuin ei ole vastannut kilpailun EPSO AD/26/05 valintalautakuntaa velvoittavan luottamuksensuojan ja hyvän hallinnon periaatteen huomioon ottamatta jättämistä koskeviin valittajan perusteisiin
            
         
               —
            
            
               tämän seurauksena virkamiestuomioistuimen asiassa F-142/06 15.2.2007 antaman määräyksen kumoaminen
            
         
               —
            
            
               asian uudelleen ratkaiseminen kumoamalla kilpailun EPSO/AD/26/05 valintalautakunnan 7.12.2006 ja 23.12.2006 tekemät päätökset, joilla evättiin valittajan osallistuminen kilpailuun ja siten hänen kirjallisen kokeensa korjaaminen; EPSO:n Internet-sivuilla 15.5.2006 julkaistun kilpailun hakijoille tarkoitetun hakemuslomakkeen säännöstenvastaiseksi toteaminen
            
         
               —
            
            
               toissijaisesti asian palauttaminen virkamiestuomioistuimeen, jotta se ratkaisisi nyt esillä olevan asian, ja komission velvoittaminen korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Valittaja vaatii valituksessaan virkamiestuomioistuimen määräyksen kumoamista; tällä määräyksellä hylättiin ilmeisen perusteettomana valittajan kanne, jolla hän vaati kumoamaan valintalautakunnan päätöksen, jolla kieltäydyttiin korjaamasta hänen kirjallista koettaan siitä syystä, että hänen hakemuksensa ei sisältänyt hänen kansalaisuuttaan koskevaa todistetta.
   Valituksensa tueksi valittaja väittää, että virkamiestuomioistuin on ottanut sille esitetyt tosiseikat huomioon vääristyneellä tavalla, ja siten se on tulkinnut huonosti hakijoiden täytettäväksi tarkoitettua hakemuslomaketta, mikä on johtanut asiakirja-aineiston arviointivirheeseen. Lisäksi hän vetoaa valitusperusteeseen, joka koskee valituksenalaisen määräyksen perustelujen riittämättömyyttä, koska virkamiestuomioistuin ei ollut vastannut kaikkiin valittajan siinä esittämiin perusteisiin ja vaatimuksiin.